WikipediA 


Achterhooks 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


’t Achterhooks is de naom veur de dialekte vaan 't Nedersaksisch die me in d'n Achterhook (oostelek 
Gelderland) sprik, of entans in groete deile daovaan. Dees dialekte kinmerke ziech door hun relatief 
conservatief natuur, woedoor ze te verglieke zien met't Twents en't Wesfaals, boemet't Achterhooks in feite 
'n einheid vormp. Ethnologue zuut't Achterhooks es 'n apaarte taol en heet 't de ISO 639-3-code act 
gegeve. 

Definitie en indeiling 


Allewel tot d'n Achterhook't gans gebeed besleit 
tosse Nederrien, IJssel en de Gelderse 
provinciegrenze, weurt neet in gans dat gebeed 
Achterhooks gesproke. In de streik bij d'n IJssel is 
de taol nog vaol westeleker gekleurd. Dat vertaolt 
ziech in de uu in vaol waord boe't Achterhooks oe 
heet en in klaanke wie nie(t) en goed tegeneuver 
neet en good. Daodoor is oonder mie't Zutfens 'n 
Oos-Veluws en neet 'n Achterhooks dialek. In 't 
zuie vaan d'n Achterhook, 't Montferland, sprik me 
't Montferlands, e deil vaan 't Zuid-Gelders of 
Kleverlands en daodoor Nederfrankisch in plaots 
vaan Nedersaksisch. Binne't gebeed wat euverblijf 
zien ouch versjelle. Mei nao't noordooste weurt de 


Achterhooks: 


■I Twents-Graofschops 
□ Gelders-Oaveriessels 



Achterhooks gebeed volges Jo Daan 


taol conservatiever en krijg ze minder westeleke invlode. In de indeiling vaan Jo Daan weure ze euver twie 
grope verdeild: 't Gelders-Euverijssels en't Twents-Graafschaps. Zij erkint't bestoon vaan 'n Achterhookse 
dialekgrop dus neet. 


Karakteristieke 



















Klaanklier 


De klaanklier vaan't Achterhooks kump in groete lijne euverein met die vaan't Twents, en vertuint zoe ouch 
euvereinkomste met de Limburgse klaanke. 

Korte vocaole zien a, e, i, ie o, o, oe en u. De o klink perceis wie in't Limburgs. Ie en oe kinne ouch laank 
zien. 

Lang vocaole zien aa, ao/oa, ao/oa, ea of e, ee, eu, ie, oe, oo en uu. Ie en oe kinne ouch kort zien. Ea klink 
wie de Limburgse ae. 

Zuver diftonge zien au en ei. 


Morfologie 

In 't Achterhooks zien de drei waordgeslachte nog good veraankerd. In vaol dialekte besteit veur eder 
geslach 'n eige lidwaord, meh mei nao't zuie en weste touw zien de versjelle tosse de geslachte minder 
dudelek. 

Wie in de mieste Nedersaksische dialekte geit in de tegewoordegen tied't miervoud in alle persoene op -t 
oet: wi'j loopt, jullie loopt, zie loopt. In de daarde persoen inkelvoud krijg de persoensvorm bij sterke 
werkwaord deks umlaut, zjus wie in't Limburgs: hee lop. 't Voltoejd deilwoord weurt gevormp met de prefix 
e-\ elopen. 

Verkleinwaord weure vrij consequint gemaak met umlaut in de stam. Wie in sommege Limburgse dialekte 
(en in tegestelling tot't Twents) weurt soms nog versjel gemaak tosse oonderwerp (le naomval) en veurwerp 
(3e/4e naomval). De man lop; de breefis veur d'n man. 

Cultivatie 


Anders es bij't Twents kint me vaan't Achterhooks neet zegke tot't 'n bleujende dialekliteratuur heet. Aof 
en touw weurt't door 'ne plaotseleke sjriever gebruuk. D'n Achterhookse muziek is tot bleuj gekoume 
daankzij Normaal oet Hummelo. Deze band zingk sinds 1974 in't dialek, wat wel feitelek Veluws en gein 
Achterhooks is, meh wat wel deveur gezorg heet tot popmuziek in't Achterhooks allewijl de ierste keus is 
veur beginnende artieste. 

Extern links 


■ Achterhookse artikele op de Nederlands-Nedersaksische Wikipedia 

■ 't Verhaol vaan de Verlore Zoon in de dialekte vaan Dinxperlo (http://www.meertens.nI/books/w 
inkler/dinxperlo.html), Varsseveld (http://www.meertens.nl/books/winkler/varsseveld.html) en 
Winterswijk (http://www.meertens.nl/books/winkler/winterswijk.html) 


Aafkomstig van Wikipedia, de Vriej Encyclopedie. "https://li.wikipedia.Org/w/index.php? 
title=Achterhooks&oldid=408614" 

